De nye universitetsbygningene ble tegnet av George Gilbert Scott i nygotisk stil og er plassert på Gilmorhill med utsikt over Kelvingrove Park. Den største bygningen, som nå er oppkalt etter Scott, videreførte de to gårdsplassene som hadde vært ett kjennetegn ved det tidligere universitetsbygget. Senere ble et kapell bygget i den vestre delen av bygningene til minne om studenter fra universitetet som hadde mistet livet under første verdenskrig. Dette er i dag også et minnekapell for falne etter andre verdenskrig.